Na’im Brundage

Na'im Brundage (lahir pada 9 November 1992) ialah seorang ahli politik bagi negeri Selangor, Malaysia.

Kehidupan awal 
Na'im Brundage berasal dari Damansara , Selangor . Malaysia . Beliau telah melanjutkan pengajian di  Kolej Segi, Damansara pada tahun 2010 hingga 2013 di mana beliau telah mengambil jurusan dalam bidang Diploma Video dan Animasi. Setelah itu, beliau melanjutkan pengajian Sarjana Muda Sains Politik di Open Universiti Malaysia dari tahun 2015 hingga 2021.

Penglibatan politik 
Na'im Brundage memulakan penglibatan Politik dengan menyertai Parti Parti Keadilan Rakyat (PKR), Beliau pernah dilantik untuk menjawat jawatan sebagai Ketua Angkatan Anak Muda Keadilan Wilayah Persekutuan, Ketua Cabang PKR Kepong dimana beliau merupakan kepimpinan yang bergelar pelajar yang pertama memenangi jawatan ketua cabang PKR,  Presiden Mahasiswa Keadilan Malaysia dan Pengerusi Mahasiswa Pakatan Harapan.

Namun begitu, beliau telah meninggalkan PKR pada peristiwa langkah sheraton bagi menyertai Parti  Bangsa Malaysia (PBM) dan menyokong kepimpinan Datuk Hajah Zuraida Kamaruddin serta Dato’ Seri Mohamed Azmin Ali yang keluar daripada PKR.

Na'im Brundage dilantik sebagai Ketua Pemuda Parti Bangsa Malaysia (PBM) pada 8 Januari 2022. Pada 27 Disember, beliau bersama 12 ahli PBM lain telah dipecat daripada parti tersebut.

Kerjaya korporat 
Na'im Brundage Pengasas dan Ketua Pegawai Eksekutif firma pengiklanan Nobleman Creations. Beliau juga  pernah berkhidmat sebagai Ketua Pegawai Pemasaran INVOKE Malaysia dari tahun 2018 hingga 2019, Ketua Pemasaran Eksekutif Digital INVOKE Malaysia dari tahun 2016 hingga 2018 dan Eksekutif Akaun J. Walter Thompson Worldwide.

Pada 1 Ogos 2022 beliau telah dilantik sebagai Ahli Lembaga Pengarah , Lembaga Minyak Sawit Malaysia.

Penglibatan persatuan 
Na'im Brundage aktif dalam program kebajikan dan kemasyarakatan, terutamanya dalam Kelab Gemilang Malaysia, dengan jawatan disandangnya termasuk Pengasas, Pengerusi serta pernah menjawat sebagai Pengarah Sains , Teknologi dan Inovasi - Kelab Gemilang Malaysia.

Rujukan  

Orang dari Selangor
Orang hidup 
Kelahiran 1992
Anggota Parti Bangsa Malaysia